Ulla-Lena Lundberg

Ulla-Lena LUNDBERG (naskiĝis la 14-an de julio 1947 sur la insulo Kökar de la insularo kaj aŭtonoma provinco Alando en Finnlando) estas finnland-sveda aŭtoro loĝanta en Porvoo, Finnlando. Ŝiaj svedlingvaj libroj estis tradukitaj en plurajn lingvojn, inkluzive de la finna, dana, germana, rusa kaj nederlanda.

Biografio
Lundberg faris sian debuton en la aĝo de 15 per la poezia antologio  ("elirpunkto") en 1962. En 1964, ŝi pasigis iom da tempon en Usono pere de stipendio. Ŝi poste skribis pri siaj spertoj en Usono. Lundberg ankaŭ skribis libron pri Japanio post loĝado tie en 1968.

Ŝia sukceso estas ĝenerale konsiderita kiel la libro  (1976), fakta raporto pri la pasinteco kaj naturaj riĉaĵoj de ŝia insulo de naskiĝo, rakontita tra la rakontoj de kelkaj el la insulanoj. Ŝi poste verkis du romanojn pri la fikcia Kökar-indiĝeno Anna en  kaj .Ŝi verkus vaste pri Afriko (la fikciaj  "Tri afrikaj rakontoj",  "sablo" kaj  "pluvo" kaj la fakta  "Insuloj en la interno de Afriko"), vivinte dum du jaroj en la afrikaj nacioj de Bocvano, Zambio, Kenjo kaj Tanzanio.

Post akirado de sia magistro en 1985 de la svedlingva universitato Åbo Akademi, Lundberg pasigis la akademian jaron de 1986–1987 kiel preleganto kaj verkisto en loĝejo ĉe la universitato de Minesoto. Krom ĉi tiu unu jaro ĉe la Universitato de Minesoto, Lundberg laboris sian tutan profesian vivon kiel aŭtoro kaj daŭre faras tion.

En 1993, Lundberg publikigis , "Siberio", kiu, krom esti aŭtobiografio, estas raporto pri kvarmonataj restadoj en Siberio. Ĉi tiu estis la plej internacie sukcesa el ŝiaj libroj.

Inter ŝiaj aliaj verkoj, la plej rimarkindaj inkludas la aklamitan mara trilogion de  "ŝipo Leono",  "Granda mondo" kaj } "Ĉion kion vi povus deziri", serio de faktbazitaj, fikciaj romanoj detaligantaj la historion kaj evoluon de ŝipado en Alando/Finnlando.

Ŝi ricevis multajn premiojn pro sia verkado, inkluzive de la Runeberg-premio kaj la premio por finnlandaj aŭtoroj aljuĝitaj de la Sveda Akademio. En 1993, al Lundberg estis premiita honordoktoreco de artoj fare de la univiersitato Åbo Akademi. Inter 1994 kaj 1999, Lundberg tenis la titolon Profesoro pri Arto. Ŝi estis nomumita trifoje por la plej alta literatura premio de Finnlando, la premio Finlandia, kaj en 2012 ŝi gajnis la premion per la svedlingva romano , "glacio".

Lundberg estas prezentita sur poŝtmarko emisiita la 21an de marto 2009 fare de Åland Post, la poŝta aŭtoritato de Alando. La poŝtmarko, de la artisto Juha Pykäläinen, estas portreto de Lundberg apud bildigo de la ŝipo Leono, el la unua libro de ŝia trilogio pri Aland-ŝipado. La poŝtmarko estas parto de poŝtmarko-broŝuro nomita "aŭtoroj de Alando", kaj ankaŭ inkludas poŝtmarkon havantan Anni Blomqvist kaj poŝtmarkon havantan Valdemar Nyman.

La romano , "glacio" de Lundberg honoriĝis per la premio Finlandia, la plej prestiĝa literatura premio de Finnlando, en 2012. Kun enlanda vendo de preskaŭ 150 000 ekzempleroj, ĝi fariĝis unu el la plej ŝatataj finnaj romanoj de la jardeko. Parte surbaze de la vivo de la propra familio de Lundberg sur la izolita insulo Kökar, Glacio altiris multe da intereso de teatroj, sed la Finna Nacia Opero estis la unua kiu ricevis permeson adapti ĝin por la scenejo. La libreto sekvas la ŝlosilajn okazaĵojn kaj karakterojn de la riĉa romano, kun muziko kiu sonoras kun la ŝanĝiĝantaj sezonoj kaj la ĉiamĉeesta minaco de glacio.

Kategorio:Finnaj verkistoj
Kategorio:Literaturo de Svedio
Kategorio:Svedlingvaj finnlandanoj